Пятница, 26.07.2013 23:35. Category: Актуальное Выязное пасяджэнне савета грамадскага пункта, якое праходзіла 23 ліпеня ў Цяцерках, аказалася азмрочаным непрыемным здарэннем. Яшчэ на шляху да пункта прызначэння старшыні сельвыканкамаў, якія ехалі першымі, заўважылі дым з-пад страхі адной з хат. Пры больш пільным аглядзе будынка пацвердзіліся горшыя думкі – пажар. Мужчыны тут жа кінуліся шукаць гаспадароў, а жанчыны – тэлефанаваць у адпаведныя службы. Праз хвіліну Станіслаў Кяпсня, Пётр Бялусь з дапамогай суседа пацярпелай вынеслі з задымленага пакою знямоглую бабулю – гаспадыню дома. Праз пэўны час пад’ехалі 2 пажарныя разлікі, аднак полымем ужо былі ахоплены сцены і дах. Хата, на жаль, амаль згарэла. У той жа час чалавек быў выратаваны. Ужо па гэтай прычыне выязное пасяджэнне можна назваць звышэфектыўным, нягледзячы на выпадковасць падзей.